b"\n_START_ARTICLE_\nGeorges Thierry d'Argenlieu\n_START_SECTION_\n\xc5\xbdivljenjepis\n_START_PARAGRAPH_\nPo kon\xc4\x8dani prvi svetovni vojni je leta 1920 izstopil iz francoske vojne mornarice in vstopil v red bosonogih karmeli\xc4\x8danov. Znotraj redu se je nato povzpel do polo\xc5\xbeaja provincialnega predstojnika redu v Franciji._NEWLINE_Leta 1939 je bil aktiviran v voja\xc5\xa1ko slu\xc5\xbebo. Po francoski kapitulaciji je bil sprva zajet, a je uspel pobegnil v Zdru\xc5\xbeeno kraljestvo, kjer se je pridru\xc5\xbeil de Gaullu. Sprva je deloval kot voja\xc5\xa1ki kaplan pri Svobodnih francoskih silah, a je bil nato reaktiviran kot bojni \xc4\x8dastnik z izrednim dovoljenjem redovnih predstojnikov._NEWLINE_Leta 1958 se je upokojil iz voja\xc5\xa1ke slu\xc5\xbebe ter se vrnil nazaj v samostan."